ශ්‍රී ලංකාවේ අධ්‍යාපන ක්‍ෂේත්‍රය ලබා ඇති ශීඝ්‍ර ප්‍රගතිය පිළිබඳ ප්‍රසාදය පළ කළ ඇෆ්ගනිස්තාන ජනාධිපතිතුමා, ඇෆ්ගනිස්තාන ශිෂ්‍ය ශිෂ්‍යාවන් සඳහා ශ්‍රී ලංකාවේ උසස් අධ්‍යාපන අවස්ථා ලබා ගැනීම සම්බන්ධයෙන් ද සාකච්ඡා කළේ ය.විශේෂයෙන් වෛද්‍ය, ඉංජිනේරු, ගෘහ නිර්මාණ, විද්‍යා හා තාක්ෂණ, ඉදිකිරීම් සහ මිනින්දෝරු ඇතුළු ක්‍ෂේත්‍රවල ඇෆ්ගනිස්තාන සිසු සිසුවියන් සඳහා ශ්‍රී ලංකාවේ උසස් අධ්‍යාපන අවස්ථා ලබා ගැනීම පිළිබඳ හමීඩ් කර්සායි මහතා අවධානය යොමු කළේ ය.